DZEM

Ang DZEM (954 AM) INC Radio ay isang himpilan ng radyo na pagmamay-ari at pinamamahalaan ng Christian Era Broadcasting Service International na pinagmamay-ari ng Iglesia ni Cristo. Ang estudyo nito ay matatagpuan sa loob ng Iglesia ni Cristo Central Office complex, Central Avenue, Brgy. New Era, Lungsod Quezon, at ang transmiter nito ay matatagpuan sa Brgy. Paliwas, Obando, Bulacan.

Kasaysayan
Itinatag ang DZEM noong Pebrero 10, 1969 sa talapihitan ng 1520 kHz. Nasa Ugong del Monte, Lungsod Quezon ang una nitong tahanan. Noong Hunyo 3, 1971, lumipat ito sa basement ng Iglesia ni Cristo Central Office sa Diliman at lumipat din ang talapihitang ito sa 1460 kHz. Noong May 10, 1975, lumipat ulit ito sa Iglesia ni Cristo Development Center Building sa Carlos Palanca St., Quiapo, Maynila. Makalipas ng isang buwan, lumipat ang talapihitang ito sa 1360 kHz. Noong Nobyembre 1978, lumipat ang talapihitang ito sa 1422 kHz. On May 9, 1985, lumipat ito sa third floor ng Maligaya Building 2 sa EDSA, Lungsod Quezon. Noong April 27, 1987, lumipat ang talapihitang ito sa kasalukuyang 954 kHz.

Noong 2013, lumipat ito sa Barn Studio Building sa loob ng New Era University. Noong May 10, 2013, binansagan itong INC Radio at bumalik ito sa Iglesia ni Cristo Central Office. Noong Setyembre 17, 2014, inere ng DZEM ang Evangelical Mission on Air, simulcast sa INCTV at incmedia.org.

Mga sanggunian

Kategorya:Mga himpilang panradyo sa Kalakhang Maynila